Diari Oficial de la Generalitat Valenciana


Sumari del DOGV 7020, del 09-05-2013 (2013/4665)

RESOLUCIÓ de 30 d'abril de 2013, del director general de Recursos Humans de la Sanitat, per la qual es modifica l'annex de la Resolució de 5 de març de 2013, de la Direcció General de Recursos Humans de la Sanitat, per la qual es convoca el concurs de trasllats per a cobrir diverses places d'auxiliar d'infermeria d'institucions sanitàries dependents de l'Agència Valenciana de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7020

Data del DOGV
:   09-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/4665


Data del document
:   30-04-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 d'abril de 2013, del director general de Recursos Humans de la Sanitat, per la qual es modifica l'annex de la Resolució de 5 de març de 2013, de la Direcció General de Recursos Humans de la Sanitat, per la qual es convoca el concurs de trasllats per a cobrir diverses places d'auxiliar d'infermeria d'institucions sanitàries dependents de l'Agència Valenciana de Salut. [2013/4665]  
Atesa la reestructuració de servicis que es du a terme en el Departament de Salut de València-Clínic-Malva-rosa, i a instàncies d'este, es fa necessari realitzar la detracció de dos de les places oferides en l'annex de la Resolució de 5 de març de 2013, d'esta Direcció General de Recursos Humans de la Sanitat, per la qual es convoca el concurs de trasllats per a cobrir diverses places d'auxiliar d'infermeria d'institucions sanitàries dependents de l'Agència Valenciana de Salut.  
  
En virtut de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual es publica la delegació de competències en matèria de gestió de personal de l'Agència Valenciana de Salut, resolc:  
  
  
Modificar l'annex I de la Resolució de 5 de març de 2013, de la Direcció General de Recursos Humans de la Sanitat, per la qual es convoca el concurs de trasllats per a cobrir diverses places d'auxiliar d'infermeria d'institucions sanitàries dependents de l'Agència Valenciana de Salut (DOCV 6984, 13.03.2013), i es detrauen les places oferides en el Centre de Salut de Museros (codi 156) i en el Consultori de València l'Alguer (codi 166). Els dos codis seran ignorats en els fulls de petició de plaça, i es consideraran no sol·licitats, raó per la qual no hi haurà obertura de nou termini per a la presentació d'instàncies.  
  
Contra esta modificació es podran interposar els recursos especificats en la base 9 de la convocatòria.  
  
València, 30 d'abril de 2013.- El director general de Recursos Humans de la Sanitat: Javier Lázaro Lorente.